**HOTĂRÂRE**

**pentru modificarea titlului VIII "Accize şi alte taxe speciale" din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016**

în temeiul art. 108 din Constituția României, republicată,

**Guvernul României** adoptă prezenta hotărâre.

**Articol unic.**

Titlul VIII „Accize și alte taxe speciale” din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, publicată în Monitorul Oficial al României, Partea I, nr. 22 din 13 ianuarie 2016, cu modificările și completările ulterioare, se modifică după cum urmează:

1. **La punctul 79, alineatul (4) se modifică și va avea următorul cuprins:**

„(4) Realizarea în interiorul antrepozitelor fiscale de producție a produselor care nu sunt destinate consumului uman prevăzute la pct. 78 alin. (10) este interzisă, cu excepția alcoolului sanitar.”

1. **La punctul 79, alineatul (5) se abrogă.**
2. **La punctul 82, alineatul (2) se modifică și va avea următorul cuprins:**

„(2) Beneficiază de scutirea directă prevăzută la alin. (1) lit. b) și c) numai antrepozitarii autorizați care funcționează în sistem integrat. Prin sistem integrat se înțelege utilizarea alcoolului etilic și a altor produse alcoolice de către antrepozitar pentru realizarea de produse finite destinate a fi consumate ca atare, fără a mai fi supuse vreunei modificări.”

**PRIM-MINISTRU,**

**LUDOVIC ORBAN**

Contrasemnează:

**MINISTRUL FINANȚELOR PUBLICE**

**VASILE-FLORIN CÎȚU**

**MINISTRUL JUSTIȚIEI**

**CĂTĂLIN PREDOIU**